**Zápisnica z rodičovského združenia zo dňa 6.9.2023**

**Program:**

1. Úvod
2. Oboznámenie rodičov s novými platnými legislatívnymi zmenami na šk.rpk 2023/2024
3. Plánované aktivity na šk.rok 2023/2024
4. Zhodnotenie minulého šk. roka
5. Diskusia
6. Uznesenie
7. Záver
8. P. riaditeľka Mgr. Oľga Betková privítala rodičov na prvom stretnutí a oboznámila ich s programom. Začiatok školského roka vždy prináša nejaké zmeny či už legislatívneho alebo iného charakteru. Informovala nás o počte nastúpených žiakov a aj o adaptácii nových detí. Zmeny v novom školskom roku nastali aj v legislatíve a úprave niektorých zákonov a preto nás p. riaditeľka oboznámila s tými najdôležitejšími, hlavne čo sa týka detí v povinnom predprimárnom vzdelávaní.
9. Dieťa v povinnom predprimárnom vzdelávaní:

Od šk.r. 2023/24 ak nastúpi žiak ako „predškolák“ , plní si tak predprimárne vzdelávanie a z toho zákonnému zástupcovi vyplývajú povinnosti:

* + - * **Žiadosti o odpustenie, zníženie a neuhrádzanie príspevku na čiastočnú úhradu nákladov v MŠ,** v zmysle VZN č. 15/2022 – podáva zákonný zástupca prostredníctvom riaditeľky MŠ, t. z**. riaditeľka je povinná** skontrolovať ich úplnosť a správnosť, čo **potvrdí svojim podpisom** na zadnej strane žiadosti (chybné dátumy na lekárskych potvrdeniach),
			* taktiež p. riaditeľka rodičov informovala o poplatkoch, ktoré sa nemenili a tie deti, ktoré uhrádzajú rodičovský poplatok za materskú školu platia aj naďalej sumou 32 € ako doteraz
			* **môže ospravedlniť neprítomnosť dieťaťa, ktoré si plní PPV na 7 po sebe idúcich vyučovacích dní (víkendy a sviatky sa nepočítajú),**
			* **v prípade zanedbania PPV, oznámi riaditeľ materskej školy túto skutočnosť príslušnému orgánu štátnej správy (ÚPSVaR) a obci, v ktorej má zákonný zástupca dieťaťa trvalý pobyt,**
			* každú zmenu treba nahlásiť – zmena zdravotného stavu dieťaťa, zmena bydliska, či zdravotnej poisťovne
			* poplatky školskej jedálne – jednotka za stravu sa platí ako to majú uvedené na nástenke v šatni
			* tiež odhlasovanie zo stravy bude tak ako to bolo aj minulý školský rok, to znamená:
			* rodič odhlasuje dieťa zo stravy deň vopred do 11. 00 hod., môže tak urobiť telefonicky alebo dieťa odpíše do zošita v šatni,
			* ak dieťa ochorie ráno, rodič si môže v ten deň prísť prevziať obed
			* stravnú jednotku majú zákonní zástupcovia uvedenú na nástenke v šatni
			* o poberaní daňového bonusu majú informácie taktiež na nástenke ŠJ
			* rodičovský poplatok a aj za stravu zákonní zástupcovia uhrádzajú na ten istý uvedený účet MŠ Odbojárov a to vždy k 10. dňu v danom mesiaci
			* deti, ktoré sú rok pred nástupom do ZŠ – teda sú v povinnom predprimárnom vzdelávaní, rodičovský poplatok v sume 32 € neuhrádzajú!!!!!

 3. P. riaditeľka zhodnotila v ďalšom bode minulý školský rok, a to v tom slova zmysle, že bolo veľmi veľa aktivít, ktoré síce korešpondovali s našimi cieľmi v Školskom vzdelávacom programe ale nakoľko ich bolo naozaj veľa deti si to ani tak neužili a možno aj niektoré iné veci sme už potom nestihli urobiť. Preto navrhla p. riaditeľka na dnešnom stretnutí, že možno nebude toľko mimoškolských aktivít, ale zato budú prebiehať projekty – Zeleninkové šialenstvo, Kozmo, Eľkonin – fonematické uvedomovanie.

Školský vzdelávací program s názvom „ Cesta za poznaním“ je revidovaný a v skratke podala p. riaditeľka informácie na čo sa zameriava náš vzdelávací program.

4.V  ďalšom bode upriamila pozornosť na personálne zmeny – p. učiteľka Janka Fábryová odišla k 4.9.2023 do predčasného starobného dôchodku a na miesto nej k nám nastúpila síce len na zástup p. učiteľka Božena Horničáková. Od novembra nám nastúpi nová p. učiteľka. Triedy ostávajú pomenované ako doteraz – Lienky a Včielky. Deti sú rozdelené do tried ako predškoláci – trieda Včielky, a deti zmiešané stredné a malé vo veku od 3 – 4 rokov – trieda Lienky.

Pozornosť upriamila aj na denný režim ako teda prebieha taký celý deň v materskej škole a bude uvedený aj v novom školskom poriadku. Prevádzka materskej školy je od 6.30 – do 16.30 hod. Zákonný zástupca je povinný dieťa priniesť do materskej školy do 8.00, aby tak nenarúšal chod a priebeh výchovno-vzdelávacieho procesu. Ak sa stane, že dieťa z nejakého dôvodu – návšteva lekára a pod. dieťa príde do materskej školy neskôr, nahlási to buď telefonicky alebo ešte skôr, a to deň pred tým učiteľke na triede.

Zákonný zástupca pri preberaní dieťaťa uvádza p. učiteľke na triede zmenu, trebárs keď príde prevziať z materskej školy niekto iný, vypisuje splnomocnenie.

Spánok či oddychovanie?

K tomuto tiež p. riaditeľka rodičom zodpovedala dôvody prečo deti oddychujú a teda deti nespia a ani nemusia spať!!! Podľa odporúčaní a tiež uvádzaní na ministerskej stránke, dieťa oddychovať má aspoň 30. min na lôžku, hlavne z toho dôvodu aby si dieťa oddýchlo po fyzickom vypätí (hry, beh,cvičenie...)

 V školskom poriadku je uvedené, že z hygienického dôvodu sa bude posteľné prádlo meniť každé dva týždne a uterák s pyžamom každý týždeň.

* + - * rodičia sa na stretnutí dohodli, že prádlo si budú nosiť vo svojej taške
			* posteľné prádlo, pyžamo a ostatné náhradné veci označiť menom

Rodičia boli tiež oboznámení aj s krúžkami, ktoré budú prebiehať v tomto školskom roku na našej materskej škole, a to:

 - anglický jazyk – lektor Martin Žoldák z CVČ – Havranské,

 - keramika – lektor p. Novotňák,

 - plavecký – ASA

 - lyžiarsky – organizácia Lyžiarik

5. V diskusii sa rodičia dohodli aj ohľadom tepovania, kde sa zhodli na tom, že teda medzi rodičmi ak sa nájde dobrovoľník na tepovanie kobercov budú uhrádzať poplatky za čistiace prostriedky na tepovanie z triedneho fondu.

P. Humajová ako triedna pokladníčka, oboznámila rodičov ako je na tom materská škola s financiami ku dnešnému dňu – zostatok v triednom fonde je 1633 € a navrhla nezvyšovať financie a dala teda hlasovať rodičom, či sú za sumu ako doposiaľ 80 € alebo znížiť poplatok na 60 € do triedneho fondu. Odsúhlasili si poplatok na 60 € za celý školský rok 2023/2024. Rodičia môžu uhradiť poplatok naraz na účet alebo na dvakrát.

6. Návrh uznesenia:

1. Rodičia boli oboznámení s novými legislatívnymi zmenami, ktoré sú uvedené aj v novom Školskom poriadku - potvrdzujú to svojim podpisom
2. Rodičia boli oboznámení aj s revidovaným školským vzdelávacím programom.
3. Rodičia boli oboznámení aj s poplatkami na tento školský rok
4. Informovaní boli aj ohľadom krúžkovej činnosti
5. Odsúhlasili si aj tepovanie kobercov
6. Ohlasovali si aj poplatok do triedneho fondu v sume 60 € na školský rok 2023/2024
7. Zhrnutie a záver

Rodičia vyjadrili súhlas s avizovanými aktivitami a informáciami, ktoré im boli predložené a aj navrhované.

Podpis Podpis

Riaditeľka Mgr. Oľga Betková zapisovateľka Mgr. Lucia Kartiková